05/12/2013 | Administración LocalMunicipal
Ribeira
Bases específicas e convocatoria do proceso selectivo para cubrir unha praza de programador de exposicións

ANUNCIO BASES ESPECÍFICAS E CONVOCATORIA PARA CUBRIR EN PROPIEDADE UNHA PRAZA DE PROGRAMADOR DE EXPOSICIÓNS INCLUIDA NA OFERTA DE EMPREGO PÚBLICO DO ANO 2010 Por resolución da Alcaldía de data 13 de xullo de 2012 aprobouse as bases xerais da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, que foron publicadas integramente no Boletín Oficial da Provincia da Coruña número 146 do día 02/08/2012, procedendo a aprobación das bases específicas que han de rexer os respectivos procesos selectivos. Por resolución da Alcaldía de data 25 de novembro de 2013 aprobouse as bases específicas que regulan a convocatoria do proceso selectivo para a provisión en propiedade dunha praza de programador de exposicións (persoal laboral), incluída na oferta de emprego público do ano 2010, a través dun proceso selectivo de consolidación de emprego temporal: Tal e como se indica na base 3.ª das xerais e na base 3.ª das específicas, o prazo de presentación de instancias é de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado. BASES ESPECÍFICAS QUE REGULAN A CONVOCATORIA DO PROCESO SELECTIVO PARA A PROVISIÓN EN PROPIEDADE DUNHA PRAZA DE PROGRAMADOR DE EXPOSICIÓNS (PERSOAL LABORAL) A TRAVÉS DUN PROCESO DE CONSOLIDACIÓN DE EMPREGO TEMPORAL As presentes bases específicas constitúen o desenvolvemento do proceso de consolidación, de conformidade co establecido na disposición transitoria 4.ª da Lei 7/2007, do 12 de abril, do Estatuto Básico do Empregado Público, recollido na oferta de emprego deste Concello para o ano 2010, aprobada por Decreto da Alcaldía de data 31 de agosto de 2011 e publicada no BOP do día 09 de setembro de 2011, e réxese polas bases xerais da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, aprobadas por resolución da Alcaldía de data 13/07/2012, e publicadas integramente no Boletín Oficial da Provincia da Coruña número 146, do 02/08/2012 e polas seguintes normas especificas.1.ª.–OBXECTO DA CONVOCATORIA. O obxecto do proceso selectivo será a cobertura dunha (1) praza de persoal laboral, pertencente ao Grupo II; baixo a denominación de Programador de Exposicións, nivel 20, código RPT 10.03.00.02 (Departamento de Cultura, Unidade de Exposicións e Museos), polo sistema de acceso libre, polo procedemento de concurso-oposición. Está dotada coas retribucións básicas correspondentes ao seu grupo de titulación e coas complementarias asignadas ao posto de traballo ao que se adscriba a praza. O proceso selectivo constará dunha fase de concurso e outra fase de oposición. Ao presente proceso selectivo seralle aplicable a Lei 7/2007, do 12 de abril, do Estatuto Básico do Empregado Público, o Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia, e demais normas concordantes, así como o disposto nesta convocatoria.2.ª.–CONDICIÓNS DOS ASPIRANTES. Para seren admitidos á realización das probas selectivas os/as aspirantes deberán posuír, no día de finalización do prazo de presentación de solicitudes e manter ata o momento da toma de posesión como funcionarios, os seguintes requisitos: a) Ter a nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinteún anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os estranxeiros con residencia legal en España. b) Ter cumpridos 16 anos de idade e non exceder da idade máxima de xubilación forzosa. c) Estar en posesión, ou en condicións de obtelo na data en que remate o prazo de presentación de instancias, do título de Diplomado Universitario ou equivalente que deberá acreditar mediante documento oficial expedido polo organismo competente. No caso de titulacións obtidas no estranxeiro deberán posuír (na mesma data do remate do prazo para presentar as instancias) o documento que acredite fidedignamente a súa homologación. d) Non padecer enfermidade nin estar afectado por limitación física ou psíquica incompatible co desempeño das correspondentes funcións. A estes efectos, establécese a igualdade de condicións das persoas minusválidas cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo tribunal cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente. e) Non incorrer en causa de incompatibilidade ou de incapacidade, conforme á normativa vixente. f) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público.3.ª.–PRESENTACIÓN DE SOLICITUDES. As solicitudes para tomar parte neste proceso selectivo faranse mediante instancia dirixida ao señor alcalde, en modelo que estará a disposición de todos/as os que desexen participar no proceso no Rexistro Xeral do Concello e na páxina web municipal (www.riveira.es), e nas que se fará constar que se reúnen todos e cada un dos requisitos establecidos na base segunda desta convocatoria. Os aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicita-las posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no citado Rexistro (os días laborais de 9.30 a 13.30 horas) durante o prazo de 20 días naturais, que se iniciará o día seguinte ó da publicación do anuncio da convocatoria no Boletín Oficial do Estado. Tamén se poderán presentar na forma que determina o artigo 38.4 da Lei 30/1992, de réxime xurídico das administracións públicas e do procedemento administrativo común; neste caso, os aspirantes deberán comunicalo mediante telegrama ou telefax (fax do Concello de Riveira n.º 981 871610) durante o mesmo prazo que o de presentación de instancias. Tamén poderán comunicalo enviando un e-mail á seguinte dirección de correo electrónico: maria. sieira. rios@riveira. com Xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: a) Xustificante acreditativo de ter ingresado na Tesourería Municipal a cantidade de 20,03 euros en concepto de matrícula. O dito importe poderase facer efectivo ben directamente nas arcas municipais ou ben mediante xiro postal ou telegráfico, así como mediante ingreso na seguinte conta municipal (cos datos persoais do aspirante e praza á que se opta), número de conta de BBVA 0182-5820-13-0000002454, e será devolto unicamente no caso de que o aspirante non sexa admitido ao proceso selectivo por falta dos requisitos esixidos para participar no mesmo ou por presenta-la solicitude fóra de prazo. En ningún caso a presentación e pago da taxa por dereitos de exame suporá a substitución do trámite de presentación da instancia. Estarán exentas do pago das taxas as persoas con discapacidade igual ou superior ao 33%, segundo certificado emitido pola autoridade correspondente, o cal acompañarán á instancia solicitante. Tamén estarán exentas as persoas inscritas como demandantes de emprego nos servizos públicos de emprego, segundo certificado emitido por esta entidade, o cal acompañará á instancia solicitante. b) Copia simple do documento nacional de identidade ou documento identificativo. c) Copia compulsada da titulación académica esixida na letra c) da base 2.ª. d) Relación dos méritos que aleguen para a súa avaliación na fase do concurso, que se acompañará da documentación orixinal (ou fotocopias autenticadas) acreditativa dos mesmos. Non se terán en conta nin serán valorados aqueles méritos que non estean acreditados na forma indicada. Tampouco se terán en conta aqueles méritos que non se acrediten suficientemente no momento de remata-lo prazo de presentación das instancias. Para que teñan validez neste proceso selectivo, tódolos documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras comunidades autónomas do Estado español, para que teñan validez deberán estar redactados en lingua castelá ou traducidos polo organismo competente da respectiva comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.4.ª.–ADMISIÓN DOS ASPIRANTES. Rematado o prazo de presentación de instancias, a Alcaldía ditará resolución no prazo máximo dun mes, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Na lista deberán constar, en todo caso, os apelidos, nome e número de documento nacional de identidade. Esta resolución publicarase no Boletín Oficial da Provincia, no taboleiro de anuncios do Concello e na páxina web do Concello (www.riveira.es). Os aspirantes excluídos dispoñen dun prazo de dez días, contado desde o seguinte ó da publicación da antedita resolución no Boletín Oficial da Provincia, para poderen emendar, de ser o caso, o defecto que motivou a exclusión. Posteriormente, o Alcalde declarará aprobada a lista definitiva de admitidos e excluídos, que se publicará no Boletín Oficial da Provincia, no taboleiro de anuncios do Concello e na súa páxina web. Na mesma resolución o alcalde determinará o lugar, data e hora do comezo do proceso selectivo, así como a composición do órgano de selección.5.ª.–DESENVOLVEMENTO DO PROCESO SELECTIVO. O proceso de selección constará das seguintes fases: concurso e oposición.1) Fase de concurso (máximo 12 puntos). Consistirá na puntuación dos méritos acreditados polos aspirantes, de conformidade coa documentación aportada polos mesmos dentro do prazo de presentación de instancias, e con referencia á data na que finaliza o devandito prazo, conforme ao seguinte baremo: a) Experiencia profesional no posto de traballo. – Experiencia no Concello de Riveira no posto de traballo obxecto da convocatoria: 1 punto por ano ou fracción superior a 6 meses. – Experiencia noutras administracións públicas no posto de traballo obxecto da convocatoria: 0,10 puntos por ano ou fracción superior a 6 meses. A puntuación máxima a acadar neste apartado de experiencia profesional no posto de traballo, será de 9 puntos. A experiencia profesional deberá acreditarse mediante certificación acreditativa, expedida pola administración pública na que prestou servizos, facendo constar o posto de traballo que desempeñou e o cómputo total de días, meses ou anos traballados. b) Formación. Por ter asistido a cursos de formación e perfeccionamento organizados por centros oficiais dependentes da Administración do Estado, Comunidade Autónoma e Administración local, universidades, colexios oficiais ou escolas da administración pública relacionados coa praza á que se opta (incluídos os organizados por sindicatos no marco do Acordo Nacional de Formación Continua), ata un máximo de 3 puntos: – De 5 a 20 horas: 0,20 puntos. – De 21 a 40 horas: 0,30 puntos. – De 41 a 100 horas: 0,50 puntos. – De mais de 100 horas: 1 punto. – De 1 a 2 créditos: 0,20 puntos. – De 3 a 4 créditos: 0,30 puntos. – De 5 a 10 créditos: 0,50 puntos. – De más de 10 créditos: 1 punto. Non se terán en conta os certificados ou diplomas nos que non se especifique a duración da xornada ou curso en créditos ou número de horas. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello e, de ser posible, na súa páxina web. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. A suma total dos apartados do concurso non poderá superar os 12 puntos. A ponderación da fase de concurso non poderá exceder do 40 por cento da puntuación máxima total (concurso + oposición). 2) Fase de oposición. Os aspirantes serán convocados en chamamento único, quedando decaídos no seu dereito aqueles que non comparezan, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren este exercicio provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento aos aspirantes que acrediten a súa identidade. A publicación dos resultados obtidos por cada aspirante farase exclusivamente no taboleiro de anuncios da Casa do Concello. Así mesmo, e sempre que sexa posible, publicarase, a título informativo e complementario, na web do Concello (www.riveira.es). Primeiro exercicio: de carácter eliminatorio, constará de dúas partes que poderán realizarse en sesións distintas. A ponderación do primeiro exercicio representa o 60 por cento da puntuación máxima total (concurso + oposición). Primeira parte: de carácter obrigatorio para todos os aspirantes. Consistirá en contestar un cuestionario de 60 preguntas con tres respostas alternativas, sendo só unha delas a correcta, sobre o contido do programa especificado no anexo desta convocatoria, no tempo máximo de unha hora. Por cada dúas respostas falladas restará unha correcta, non computándose as non contestadas. A proba cualificarase polo tribunal de 0 a 10 puntos, sendo preciso acadar 5 puntos como mínimo, para non quedar eliminado/a. Segunda parte: de carácter obrigatorio para todos os aspirantes. Consistirá na resolución dun suposto práctico relativo as tarefas cuxa realización corresponde ao posto de traballo obxecto da convocatoria. O suposto formulado polo tribunal versará sobre os contidos das materias comprendidas na parte específica do programa especificado no anexo desta convocatoria. Os/as aspirantes disporán dun tempo máximo de unha hora para a súa realización. A proba cualificarase polo tribunal de 0 a 10 puntos, sendo preciso acadar 5 puntos como mínimo, para non quedar eliminado/a. Segundo exercicio: de carácter obrigatorio para todos os aspirantes, a excepción dos que teñan acreditado, como mínimo, o CELGA 4 ou equivalente debidamente homologado polo órgano competente en materia de política lingüística da Xunta de Galicia, que estarán excluídos de realizar o exercicio. Consistirá na tradución, nun tempo máximo de trinta minutos, un texto do castelán ao galego e outro do galego ao castelán, ambos propostos polo tribunal. Este exercicio se cualificará como “apto” ou “non apto”. 6.ª.–DISPOSICIÓN DERRADEIRA. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñerse recurso de reposición ante o mesmo órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñe-lo recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. ANEXO.–TEMARIO 1.ª PARTE XERAL Tema 1.–Dereito constitucional: natureza. A Constitución: clases. A Constitución de 1978: sistemática e estrutura; características xerais. O bloque de constitucionalidade. Valores superiores e principios constitucionais. A soberanía nacional. A división de poderes. A representación política. A participación política. O Estado na Constitución: o Estado social e democrático de Dereito. O Estado español como Estado composto. A Coroa. O Rei: posición constitucional. Orde de sucesión. Os poderes do Rei. O Rei e o Goberno. O Rei e as Cortes. O referendo: as súas formas. Tema 2.–O Goberno: a súa composición. Causas e procedemento do nomeamento e cese. As funcións do Goberno. A función normativa. A función política. A función administrativa. O Goberno e a Administración. As Cortes Xerais. Composición e estrutura do Congreso dos Deputados e do Senado. Relacións entre as Cámaras. O funcionamento das Cámaras. Exame das funcións das Cortes. Eleccións e normas electorais. O corpo electoral. Inelixibilidade. Administración electoral. Convocatoria de eleccións e os seus prazos. Campaña electoral. Sistema electoral no Congreso dos Deputados e do Senado. Procedemento electoral. Reclamacións. O Poder Xudicial. O Consello Xeral do Poder Xudicial. Outros órganos. A independencia e actuación xudiciais. Tema 3.–As comunidades autónomas: a súa natureza. Os estatutos de autonomía: natureza e contido. A distribución de competencias entre o Estado e as comunidades autónomas: competencias exclusivas, compartidas, concorrentes, de desenvolvemento e execución; competencias diferidas. As competencias do Estado. As competencias das comunidades autónomas. Transferencia de competencias; os Decretos de traspaso. Os órganos das comunidades autónomas. As súas competencias. Relacións entre o Estado e as comunidades autónomas, Control do Estado sobre as comunidades autónomas. Tema 4.–O Estatuto de Autonomía de Galicia. Organización institucional da Comunidade Autónoma de Galicia. A Xunta de Galicia e o seu Presidente. Control parlamentario da acción de goberno. Réxime xurídico e competencias. O Valedor do Pobo. Outras institucións galegas. Tema 5.–Fontes do Dereito Administrativo. A Lei: as súas clases; leis orgánicas e ordinarias. Disposicións do Goberno con rango de lei: Decretos lexislativos e Decretos-Lei. O Regulamento: concepto e natureza. Fundamento da potestade regulamentaria. Clasificación. Órganos con potestade regulamentaria. A impugnación dos Regulamentos na doutrina e no Dereito positivo. Os actos administrativos xerais e as circulares e instrucións. Tema 6.–O Regulamento orgánico do Concello de Riveira. Tema 7.–O administrado: capacidade e situacións xurídicas. Dereitos públicos subxectivos e intereses lexítimos: concepto e diferenzas. Clasificacións dos dereitos públicos subxectivos. As situacións xurídicas pasivas; as prestacións do administrado. Colaboración do administrado coa Administración Pública. Tema 8.–Os actos xurídicos da Administración: públicos e privados. O acto administrativo: concepto e elementos. A forma dos actos administrativos: a motivación, a notificación e a publicación. O silencio administrativo: natureza e réxime xurídico-positivo nas distintas Administracións. O actos tácitos. Clasificación dos actos administrativos. Especial referencia ós actos xurisdicionais, de trámite, provisionais e que poñen fin á vía administrativa. O actos políticos: natureza e réxime de impugnación no noso Dereito positivo. A eficacia dos actos administrativos na orde temporal: comezo, suspensión e retroactividade. Tema 9.–A invalidez dos actos administrativos: nulidade de pleno dereito e anulabilidade. Os actos administrativos irregulares. A convalidación, conservación e conversión dos actos administrativos. Os errores materiais ou de feito: concepto e tratamento. Revisión de oficio: casos nos que procede; trámites. Concepto da revogación: o seu tratamento no Dereito español. A revisión de actos en vía xurisdicional a instancia da Administración: declaración previa de lesividade; requisitos e procedemento. Tema 10.–Contratación dos organismos públicos. Réxime xurídico do contrato de obras: actuacións preparatorias e formas de adxudicación. Execución e modificación. Extinción. Execución de obras pola propia Administración. Réxime dos contratos de xestión dos servizos públicos. Contratos de subministro. Os contratos de servizos. Tema 11.–O procedemento administrativo (I). Natureza e fins. Regulación legal. Os principios xerais do procedemento administrativo. Os interesados no procedemento administrativo. Dereitos dos cidadáns; en particular, o acceso ós rexistros e arquivos. O procedemento administrativo (II). Termos e prazos. Iniciación, ordenación e instrución do procedemento: a proba. Participación dos interesados. Terminación do procedemento: a resolución. Terminación convencional. Outros modos de terminación; desistimento, renuncia e caducidade. Tema 12.–A responsabilidade patrimonial das Administracións Públicas: réxime vixente. Procedementos para a súa esixencia: ordinario e abreviado. A responsabilidade das autoridades e persoal. Responsabilidade da Administración por actos dos seus contratistas e concesionarios. A responsabilidade por actos lexislativos. Tema 13.–A expropiación forzosa. Teorías sobre a súa xustificación e natureza. Lexislación vixente. Suxeitos e obxecto da expropiación. Procedemento xeral. Peculiaridades do procedemento de urxencia. Garantías xurisdicionais. Tema 14.–A fontes do Dereito Local. Regulación básica do Estado e normativa das comunidades autónomas en materia de Réxime Local. A incidencia da lexislación sectorial sobre o réxime local. A potestade regulamentaria das entidades locais: Regulamentos e Ordenanzas. Procedemento de elaboración. O regulamento orgánico. Os bandos. Tema 15.–O municipio: concepto e elementos. O termo municipal: o problema da planta municipal. Alteracións dos térmos municipais. Lexislación básica e lexislación autonómica. A poboación municipal. O padrón de habitantes. Tema 16.–A organización municipal. Municipios de réxime común. Órganos necesarios: o alcalde, tenentes de alcalde, o Pleno e a Xunta de Goberno. Órganos complementarios: comisións informativas e outros órganos. Os grupos políticos. A participación veciñal na xestión municipal. Réxime especial de municipios de gran poboación. Ó Concello aberto. Outros réximes especiais. Tema 17.–As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos. Tema 18.–A provincia como entidade local. Organización e competencias. A cooperación municipal. As relacións entre as comunidades autónomas e as Deputacións Provinciais. Réximes especiais. As Illas, Consellos e Cabildos Insulares. Tema 19.–Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documentos. Tema 20.–Singularidades do procedemento administrativo das entidades Locais. A revisión e revogación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdicionais contra os actos locais. Tema 21.–A función pública local. Clases de empregados públicos locais. Os instrumentos de organización do persoal. Os funcionarios con habilitación de carácter nacional. Os funcionarios propios das corporacións locais. O persoal laboral ó servizo das entidades locais. O persoal eventual. Tema 22.–As formas de actividade das entidades locais. A intervención administrativa local na actividade privada. As licenzas e autorizacións administrativas: as súas clases. A actividade de fomento na esfera local. A iniciativa pública económica de las entidades locais e a reserva de servizos. O servizo público nas entidades locais. Os modos de xestión. Especial referencia á concesión de servizo da empresa pública local. O consorcio. Tema 23.–O patrimonio do Estado: evolución histórica. O patrimonio da Comunidade Autónoma de Galicia: réxime xurídico. Bens que o integran. Organización. Prerrogativas da Administración. Réxime dos bens patrimoniais: caracterización xeral. Réxime dos bens de dominio público: caracterización xeral. Tema 24.–Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos bens. Os bens comunais. O inventario. Os montes veciñais en man común. Tema 25.–A actividade financeira: concepto e natureza. O Dereito Financeiro. O Dereito Tributario; a súa autonomía; fontes. O problema da codificación: referencia á Lei xeral tributaria. A Lei xeral orzamentaria. O orzamento: concepto, natureza e clases. Os principios orzamentarios e súa evolución. Tema 26.–O gasto público: concepto e clasificacións. Principios constitucionais na materia. Limitación dos créditos orzamentarios para gastos. Ingresos públicos: concepto. Clasificación: ingresos ordinarios e extraordinarios. Tema 27.–Facendas Locais: recursos das mesmas. Tributos: normas xerais. Imposición e ordenación. Taxas e contribucións especiais. Prezos públicos. Tema 28.–Os tributos propios dos municipios. Impostos municipais sobre bens mobles, inmobles e actividades económicas. Referencia a outros impostos municipais. Outros recursos dos municipios.2.ª PARTE ESPECÍFICA Tema 29.–Concepto e tipoloxías de exposicións. Tipos de exposicións e a súa organización: coordinación e difusión. Tema 30.–Exposicións temporais. Organización, xestión e coordinación. Tema 31.–A propiedade intelectual. Real Decreto Lexislativo 1/1996, do 12 de abril, polo que se aproba o texto refundido da Lei de Propiedade Intelectual, aprobada por Lei 22/1987, do 11 de novembro, que regulariza, aclara e harmoniza as disposicións legais vixentes sobre a materia. Tema 32.–A seguridade nas exposicións: conceptos fundamentais e lexislación. Plan integral de seguridade. Seguridade e prevención de riscos laborais. Tema 33.–Plans de emerxencia contra incendios e contra roubos e agresións. Tema 34.–Conservación de bens culturais: conservación preventiva, factores ambientais de deterioro. Tema 35.–A iluminación no museo e nas exposicións. Conceptos básicos. Sistemas de iluminación. Tema 36.–Manipulación, embalaxe e transporte de bens culturais. A conservación dos bens culturais en tránsito. Tema 37.–Actividades de difusión. As actividades de difusión para o público en xeral. As actividades de difusión orientadas ao público escolar. Tema 38.–Actividades do servizo de prensa: comunicación e dossier de prensa. O contacto cos medios de comunicación. Tema 39.–O obxecto, a linguaxe e o texto. Elementos básicos na difusión de contidos. Tema 40.–Técnicas de comunicación social. A atención ao público. Coordinación de grupos, atención cidadá e interrelación co persoal e o administrado na elaboración e xestión de proxectos culturais e exposicións. Tema 41.–Catálogos. Publicacións, manuais. Información e difusión. Tema 42.–A arte contemporánea en Galicia. Cronoloxía. Influencia, artistas, correntes e estudo de técnicas. Tema 43.–Recursos patrimoniais da comarca do Barbanza. Patrimonio inmaterial: costumes, lendas e tradicións. Artistas e creadores máis destacados. Tema 44.–Museos e centros de interpretación e da arte na comarca do Barbanza. Outras manifestacións culturais. Tema 45.–O Concello de Riveira: historia, patrimonio arqueolóxico, histórico-artístico, etnográfico e natural. Tema 46.–O concepto de cultura e desenvolvemento cultural. O valor da cultura. A xestión cultural: concepto. Xestión cultural-animación sociocultural. Tema 47.–A Lei 15/1999, de 13 de decembro, de protección de datos de carácter persoal. Principios de protección de datos. Dereitos das persoas. Infraccións e sancións. Tema 48.–O Real Decreto 2816/1982, de 27 de agosto, polo que se aproba o Regulamento xeral de policía de espectáculos públicos e actividades recreativas. Tema 49.–Os proxectos culturais: coñecemento das fases da súa elaboración, xestión e avaliación. Técnicas de traballo en equipo. A planificación cultural no seo da administración local. Tema 50.–O xestor cultural do S. XXI: perfil profesional e formativo. Retos e desafíos da formación dos xestores culturais; a profesionalización. A Declaración de Toledo. Tema 51.–A comunicación dos servizos culturais: Fases, clases e plan de comunicación. Presentación e desenvolvemento do plan de comunicación. O marketing do proxecto. Tema 52.–A lingua como vehículo cultural. Normalización Lingüística e normalización cultural. Aspectos normativos locais e autonómicos. A Lei 3/1983, do 15 de xuño, de normalización lingüística de Galicia. Tema 53.–Procesos de avaliación dos proxectos e da intervención cultural con fincapé nas actividades expositivas. Tema 54.–Áreas de actuación cultural: Artes escénicas, musicais e audiovisuais; artes expositivas, a intervención e a creación múltiple; as letras e a divulgación patrimonial. Tema 55.–Fontes de financiación propia e convenios con outras entidades e institucións para o desenvolvemento das actividades dos servizos de cultura do Concello de Riveira. Orzamentos. Tema 56.–Infraestruturas e equipamentos culturais do Concello de Riveira: tipoloxía, denominación, usos. Papel que xogan na xestión cultural local. Tema 57.–Tecido asociativo no Concello de Riveira: relación coa administración local, achegas e subvencións municipais, programas de colaboración e integración, participación cidadá. Tema 58.–Organización de Exposicións no Concello de Riveira: Infraestruturas e equipamentos expositivos e artísticos públicos e privados. Convenios con outras entidades e institucións en materia de exposicións artísticas. Tema 59.–Artistas locais. Colectivos, lugares de exposición e dinamización da súa obra. Colaboración co Concello de Riveira en materia cultural e expositiva. Outras entidade culturais e artísticas con vinculación de colaboración coa área de cultura e exposicións do Concello de Riveira. Tema 60.–O protocolo e cerimonial na organización de eventos: tipoloxía, clases, definición e a súa aplicación aos actos culturais e expositivos. Tema 61.–O protocolo oficial na Administración local: Orde de precedencias, presidencia, discursos, normativa aplicable. O Real Decreto 2099/1983, de 4 de agosto, polo que se aproba o Regulamento adxunto do Ordenamento xeral de precedencias no Estado. A Presidencia nos actos. Tratamentos de autoridades e convidados. Tema 62.–Regulamento da bandeira, o himno e o escudo de Galicia; Lei 5/1984, de 29 de maio, de símbolos de Galicia. Tema 63.–Organización de actos públicos no Concello de Riveira. Protocolo Local, mecanismos de difusión, seguimento e avaliación. Tema 64.–Regulamento municipal de honores e distincións do Concello de Riveira. Irmandamentos, condecoracións. Fillos predilectos e adoptivos. Medalla da Cidade, Insignias. Simboloxía no Concello de Riveira, bandeira, escudo e himno. Tema 65.–Riveira como cidade: a conmemoración do centenario do título de cidade a Riveira, importancia histórica e cultural en materia expositiva. Actos oficiais e sociais, programación e feitos. Riveira, 27 de novembro de 2013. O alcalde Manuel Ruiz Rivas